OzLabs/hebrew-wiki-articles huggingface dataset:
יעקב ברוך

הרב יעקב ברוך (1890– 22 באוגוסט 1956) היה דיין, מורה ואיש ציבור, רב הקהילות היהודיות בנפת טוקט שבטורקיה, סגן יו"ר ועד העדה הספרדית בירושלים, ממייסדי "הליגה הבינלאומית להצלת יהודי ערב" ופעיל למען גאולת קרקעות בירושלים.

==ביוגרפיה==
הכיכר על שמו של הרב ברוך, מרכז שכונת נחלאות
נולד בעיר העתיקה בירושלים ב-1 ביוני 1890 (י"ג בסיוון ה'תר"ן), לרחל בת יעקב מטלון וליצחק ברוך, שעלה בילדותו מאדירנה שבטורקיה, והיה אחיו של הרב נסים ברוך, שכיהן כרב בירושלים. בצעירותו למד בתלמוד תורה של העדה הספרדית בעיר, בישיבת תפארת ירושלים, ב"ישיבת הרב חזן" ובבית המדרש למורים של חברת עזרה.

בשנת 1906 (ה'תרס"ו) נישא לוידה בת הרב אהרון אלנקווה, ובשנת 1909 (ה'תרס"ט) עבר להתגורר בטורקיה, שם למד בבית המדרש לרבנים באיסטנבול, ובסיום לימודיו נבחר לשמש כרב הקהילות היהודיות בנפת טוקט. בהמשך שימש כחבר בית הדין הרבני באיסטנבול, ולאחר מכן שימש כמורה הראשי לעברית במדרשת "יבנה" שבאיסטנבול. בעיר האחרונה אף נמנה עם מייסדי חברת "התחיה" והסתדרות המורים העברים, כיהן כיושב ראש אגודת "שיבת ציון" וארגון הנוער "צעירי ציון", ושימש כחבר הנשיאות של הפדרציה הציונית למזרח בשנת 1921 (ה'תרפ"א).

בתקופת שהותו בטורקיה חיבר והוציא לאור ספרי לימוד לתלמידים, במספר מהדורות, וכתב בעיתונים היהודיים איל טיימפו, "איל ג'ודיאו" ו"המבשר".

בשנת 1924 (ה'תרפ"ד) חזר לארץ ישראל והחל לשמש כמורה בתלמוד תורה של העדה הספרדית בירושלים, וכמזכיר בית הדין של העדה בעיר. בהמשך שימש כמזכיר הכללי של הרבנות הראשית, וכמנהל משרד הרבנות בירושלים.

נמנה עם מייסדי ההסתדרות הדתית-לאומית "על המשמר" של היהודים הספרדים בירושלים, ונבחר לכהן כיושב ראש הוועד שלה. כן שימש כסגן יושב ראש ועד העדה הספרדית בירושלים וכחבר מועצת סניף הציונים הכלליים בעיר. עבור מוסדות העדה הספרדית אף נסע למצרים כשד"ר.

בחג החנוכה נהג לארגן עלייה המונית לרגל לעיר העתיקה בירושלים.

לקח חלק בפעילות לגאולת קרקעות, וכיהן כיושב ראש וועד "נחלת דוד", שמטרתו הייתה הקמת כפר לבעלי מלאכה על שטח בגודל 700 דונם ליד נווה יעקב, וכיושב ראש וועד "נחלת יעקב", שמטרתו הייתה ייסוד שכונה בסמוך לשכונת קטמון.

נמנה עם מייסדי "הליגה הבינלאומית להצלת יהודי ערב", ונבחר לשמש כיושב ראש הסניף הירושלמי וכחבר מרכזה.

נפטר בירושלים ב-22 באוגוסט 1956 (ט"ו באלול ה'תשט"ז) ונקבר בהר המנוחות. על שמו כיכר בירושלים.

==חיבוריו==
* המורה - ספרי לימוד לתלמידים לארבע שנות לימוד, יצא לאור במספר מהדורות החל משנת 1920
* המדבר - ספר שיחות בעברית, דקדוק לתלמידים
* מילון עברי-צרפתי

==קישורים חיצוניים==
* 
* [http://jpress.org.il/Olive/APA/NLI_heb/SharedView.Article.aspx?href=HRT%2F1956%2F08%2F24&id=Ar00807&sk=0DCDD950 הרב י. ברוך זצ"ל הובא למנוחות], חרות, 24 באוגוסט 1956, עמ' 8

==הערות שוליים==

קטגוריה:טורקיה: אישים
קטגוריה:רבנים טורקים
קטגוריה:מורים יהודים עד אמצע המאה ה-20
קטגוריה:דיינים
קטגוריה:אנשי ועד העדה הספרדית בירושלים
קטגוריה:ירושלים: רבנים
קטגוריה:ירושלים: אישים
קטגוריה:מחברי ספרי לימוד
קטגוריה:האימפריה העות'מאנית: רבנים
קטגוריה:יהדות איסטנבול
קטגוריה:איסטנבול: רבנים
קטגוריה:רבנים ספרדיים
קטגוריה:ישראלים שנולדו ב-1890

קטגוריה:ישראלים שנפטרו ב-1956
אליפות העולם בכדורסל נשים 1959

אליפות העולם בכדורסל נשים 1959 היא אליפות העולם בכדורסל נשים השלישית שאורגנה על ידי פיב"א ונערכה במוסקבה, ברית המועצות בין ה-10 באוקטובר ל-18 באוקטובר 1959.

המשחקים נערכו בלוז'ניקי. ברית המועצות זכתה באליפות בפעם הראשונה בתולדות הנבחרת.
==הנבחרות המשתתפות==
עקב אירועי המלחמה הקרה בתחרות השתתפו רק מדינות של הגוש הסובייטי ונבחרת דרום קוריאה.

==שיטת המשחקים==
המשחקים נערכו בשיטת ליגה עם מפגש בודד בין הקבוצות.
==טבלת האליפות==

{| class="wikitable" width="50%"
|----- bgcolor="#efefef"
!מיקום
!נבחרת
!נקודות
!ניצחונות
! הפסדים
!קליעה 
!ספיגה
!הפרש
|- bgcolor=gold 
| bgcolor="#efefef" | <center>1
| ברית המועצות
| <center>14 || <center>7 || <center>0
| <center>467 || <center>255
| <center>112
|----- bgcolor="silver"
| bgcolor="#efefef" | <center>2
| בולגריה
| <center>13 || <center>6 || <center>1
| <center>403 || <center>318
| <center>85
|----- bgcolor="orange"
| bgcolor="#efefef" | <center>3
| צ'כוסלובקיה
| <center>12 || <center>5 || <center>2
| <center>467 || <center>358
| <center>109
|----- bgcolor="#DDEEFF"
| bgcolor="#efefef" | <center>4
| יוגוסלביה
| <center>10 || <center>3 || <center>4
| <center>317 || <center>395
| <center>78-
|----- bgcolor="#DDEEFF"
| bgcolor="#efefef" | <center>5
| פולין
| <center>10 || <center>3 || <center>4
| <center>362 || <center>370
| <center>8-
|----- bgcolor="#DDEEFF"
| bgcolor="#efefef" | <center>6
| רומניה
| <center>9 || <center>2 || <center>5
| <center>312 || <center>371
| <center>59-
|----- bgcolor="#DDEEFF"
| bgcolor="#efefef" | <center>7
| הונגריה
| <center>9 || <center>2 || <center>5
| <center>323 || <center>431
| <center>108-
|----- bgcolor="#DDEEFF"
| bgcolor="#efefef" | <center>8
| קוריאה הדרומית
| <center>7 || <center>0 || <center>7
| <center>299 || <center>444
| <center>145-
|}
==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2919/_/1959_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1959
קטגוריה:ברית המועצות: תחרויות ספורט נשים
קטגוריה:אליפויות העולם בכדורסל נשים
אליפות העולם בכדורסל נשים 1964

אליפות העולם בכדורסל נשים 1964 היא אליפות העולם בכדורסל נשים הרביעית שאורגנה על ידי פיב"א ונערכה בלימה, פרו בין ה-18 באפריל ל-5 במאי 1964.

לראשונה המשחקים נערכו במספר ערים. משחקי בית הגמר נערכו בלימה. ברית המועצות זכתה באליפות בפעם השנייה ברציפות. היא ניצחה בכל המשחקים עם יתרון דו-ספרתי.
==הנבחרות המשתתפות==

{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| פרו|| מקום חמישי באליפות דרום אמריקה
|-
| דרום אמריקה
| align=center| 4
| פרגוואי צ'ילה ברזיל ארגנטינה ||אלופת דרום אמריקה מקום שני באליפות אמריקה מקום שלישי באליפות דרום אמריקה מקום רביעי באליפות דרום אמריקה
|-
| אירופה
| align=center| 5
| ברית המועצות בולגריה צ'כוסלובקיה יוגוסלביה צרפת||אלופת העולם מקום שני באליפות אירופה מקום שלישי באליפות אירופה מקום רביעי באליפות אירופה מקום שביעי באליפות אירופה
|-
| צפון אמריקה
| align=center| 1
|ארצות הברית|| אלופת העולם 1957
|-
| אסיה
| align=center| 2
| קוריאה הדרומית יפן 
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. נבחרת פרו העפילה ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 8-13.

==בית הגמר==

{| class="wikitable" width="55%"
|----- bgcolor="#efefef"
!מיקום
!נבחרת
!נקודות
!ניצחונות
! הפסדים
!קליעה 
!ספיגה
!הפרש
|- bgcolor=gold 
|1|| ברית המועצות||12 ||6 ||0 || 436 || 260 || 176
|- bgcolor=silver
|2|| צ'כוסלובקיה||11 ||5 ||1 || 378 || 287 || 91
|- bgcolor=cc9966 
|3|| בולגריה||10 ||4 ||2 ||363 || 321 ||42
|-
|4||ארצות הברית||9 ||3 ||3 ||270 || 294 ||24- 
|-
|5|| ברזיל||8 ||2 ||4 ||341 || 338 ||3
|- 
|6|| יוגוסלביה||7 ||1 ||5 ||304 || 354||50-
|-
|7|| פרו||6 ||0 ||6 ||234 || 472||238-
|}

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות 
|- bgcolor=silver
| 2|| צ'כוסלובקיה
|- bgcolor=cc9966
| 3|| בולגריה
|-
| 4|| ארצות הברית 
|-
| 5|| border ברזיל
|-
| 6|| יוגוסלביה
|-
| 7|| פרו 
|-
| 8|| קוריאה הדרומית
|-
| 9|| יפן
|-
| 10|| צרפת
|-
| 11|| צ'ילה
|-
| 12|| פרגוואי
|-
| 13|| ארגנטינה
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2920/_/1964_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1964
קטגוריה:תחרויות ספורט בפרו
קטגוריה:אליפויות העולם בכדורסל נשים
קטגוריה:לימה: ספורט
נבחרת ברית המועצות בכדורסל נשים

נבחרת ברית המועצות בכדורסל נשים ייצגה את ברית המועצות בתחרויות כדורסל נשים בינלאומיות ובייתב מנוהלת על ידי התאחדות הכדורסל של ברית המועצות. עם פירוק ברית המועצות היא הפסיקה להתקיים ונבחרת רוסיה בכדורסל נשים נחשבת ליורשת שלה.

==היסטוריה==
כבר הופעתה הראשונה בזירה הבינלאומית באליפות אירופה בשנת 1950 היא זכתה במדליית זהב. מאז ועד לפירוקה בשנת 1991 היא שלטה בכדורסל הנשי תוך זכייה 21 פעמים באליפות אירופה (מהם 17 ברציפות), 8 פעמים באליפות העולם ופעמיים במשחקים האולימפיים (כדורסל נשי נכלל במשחקים רק החל משנת 1976). זאת למרות שבתקופה הרלוונטית מסיבות פוליטיות היא לא השתתפה פעמיים באליפות העולם בפעם במשחקים אולימיים. 

==קישורים חיצוניים==

קטגוריה:ברית המועצות: כדורסל
ברית המועצות
קטגוריה:נבחרות ברית המועצות
קטגוריה:ברית המועצות: ספורט נשים
ביקורת

ביקורת היא שיפוט, הערכה, חוות דעת או ניתוח של דבר כלשהו. ביקורת יכולה להיות מופנה כלפי אדם, כלפי מעשיו או דעותיו של אדם, כלפי קבוצה או ארגון, כלפי תופעה חברתית, כגון שיח מסוים או אופנה, כלפי אוסף של תופעות ופרקטיקות, כגון ביקורת על הדת, כלפי רעיונות, או כלפי תוצר כלשהו, כגון יצירת אמנות או אדריכלות. בשפה העברית, המילה ביקורת מתייחסת לעיתים גם להליכי פיקוח ובקרה שוטפת שתכליתם הערכה של מושא הביקורת לאור חוקים או תקנים מקובלים, כפי שמשתמע למשל מחוק יסוד: מבקר המדינה ומהמושגים ביקורת חשבונאית וביקורת שיפוטית. כמו כן, בשפה העברית, כמו בגרמנית וצרפתית, המילה מתייחסת הן לניתוח והערכה מוסדרים של מושג, תאוריה או מבנה חברתי (באנגלית: critique), כגון שלושת ספרי הביקורת של עמנואל קאנט ותחום התאוריה הביקורתית בפילוסופיה, והן להערכה פשוטה יותר של מושא הביקורת (באנגלית: criticism). ביקורת יכולה להיות פעולה יומיומית וגם תוצר של תהליכי מחשבה ומחקר מקצועיים הדורשים הכרות מעמיקה עם מושא ביקורת, ההקשר שלו והדיסציפלינה שבמסגרתה נערכת הביקורת.

==ביקורת בשפת היום יום==

בשפת היומיום למילה ביקורת יש קונוטציה שלילית ולעיתים מתייחסים למונחים "ביקורת" ו"ביקורת שלילית" כנרדפים. לדוגמה, מהכותרת "ביקורת על ההגנה, בריימו: בלאט ולוקט נהדרים" משתמע ביקורת שלילית על ההגנה ותשבחות לבלאט וללוקט. עם זאת, ביקורת יכולה להיות גם חיובית. כך למשל, מהכותרת "ביקורת סרט" לא משתמע הערכה שלילית של הסרט המבוקר.

הפילוסוף ריימונד גויס טוען שבשיח היום-יום למושג ביקורת יש מספר מאפיינים שקושרים אותו עם משמעות שלילית. לרוב, דרישה להבהרה נוספת או הבעת אהדה לבדה אינן נחשבות לביקורת. בנוסף, פעולת הביקורת ופעולת ההצדקה של דבר נחשבות להופכיות. עם זאת, פעולת הביקורת, גם בשפת היום-יום, נבדלת מגינוי, התנערות או הבעת התנגדות לדבר, כיוון שהיא דורשת טיעון שמסביר את העמדה השלילית. לפי גישה זו ביקורת נבדלת גם מסוגים שונים של עלבון, כמו גידוף, המתאפיינים בהצגת הדבר כמגוחך, תיוגו בשמות תואר ("דעה מרושעת" או "תוצר גרוע"), או מסירת התנגדות ללא הסבר. מידת התוקף שמיוחס לטיעונים שמשמשים כביקורת היא תלויית הקשר. כך למשל, טיעונים משפטיים עשויים להיות חסרי תוקף ורלוונטיות בביקורת ספרות.

==בפילוסופיה==

בפילוסופיה המערבית מונחים שונים שמשמעותם ביקורת הגיעו מהמילה היוונית κριτικός (בתעתיק לעברית: קריטיקוס), שמשמעותה להיות מסוגל להבחין בין דברים.

בעידן הנאורות, פילוסופים שונים, ובמיוחד עמנואל קאנט, ביקשו להרחיב את המושג ולהפוך אותו לכללי יותר. קאנט יצר ניגוד בין התייחסות ביקורתית לבין התייחסות דוגמטית לדבר. בעוד שהתייחסות דוגמטית לטענה מבטאת קונפורמיזם לעמדה פרטית כלשהי, או שיפוט של דבר ללא בחינה של העיקרון לפיו אנו שופטים, התייחסות ביקורתית דורשת בחינה של הטענה לאור התבונה בלבד ודורשת מאיתנו לבחון ראשית את גבולות הידע, ההבנה והחוויה שלנו.

==ביקורת עמיתים==

ביקורת עמיתים היא מקרה פרטי של ביקורת בונה ודוגמה חשובה לביקורת המשמשת להבטחת איכות. ביקורת עמיתים משמשת בעיקר כדי לקבוע אם מאמר שפרסם חוקר בתחום מסוים בספרות מחקרית בתחומו, ראוי להתפרסם באותו מקור ספרותי. ביקורת עמיתים נפוצה גם מחוץ למדע; כך למשל, בוויקיפדיה עורכים שונים נוהגים לבקר זה את רעהו כאשר המבוקר כותב ערך אשר המבקר בקיא בנושא שלו ובכך כביכול מסייע להבטיח את איכות המידע המופיע בו.

==קישורים חיצוניים==

* 

קטגוריה:ביקורת
נבחרת בולגריה בכדורסל נשים

נבחרת בולגריה בכדורסל נשים היא קבוצת כדורסל הנשים הלאומית של בולגריה. הנבחרת השתתפה ב-2 אליפויות עולם בהן זכתה במדליית כסף וארד.

הנבחרת זכתה באליפות אירופה בכדורסל נשים, 5 פעמים הייתה במקום השני ו-4 פעמים במקום השלישי.

במהלך סוף המאה ה-20 והמאה ה-21 הנבחרת נחלשה ולא נכללת בנבחרות החזקות בענף.

==הישגי הנבחרת==
===אליפויות אירופה===

לא העפילה לאחר 1993.

==קישורים חיצוניים==

* [https://www.fiba.basketball/federation/Bulgaria נתונים מאתר פיב"א]

==הערות שוליים==

בולגריה
קטגוריה:בולגריה: כדורסל
כדורסל
קטגוריה:בולגריה: ספורט נשים
אוטו פרנקל

אוטו פרנקל (1919 – מאי 2010) היה רופא פנימאי, פרופסור לרפואה פנימית בבית הספר לרפואה באוניברסיטת תל אביב, מנהל מחלקה פנימית בבית חולים שיבא (1964-1985).

בין עיסוקיו הרבים במחלות פנימיות פרנקל התעניין ועסק רבות בפרמקולוגיה קלינית.

==ביוגרפיה==
פרנקל נולד בבודפשט לאירמה ולשמואל. אביו היה נוירולוג. פרנקל סיים את לימודיו היסודיים בבית ספר יהודי חילוני בעל צביון ציוני. בנעוריו פרנקל זכה בפרס ראשון לאומי בהונגריה במתמטיקה.
פרנקל למד רפואה בבית הספר לרפואה של בודפשט סיים בהצטיינות בשנת 1943.

בשנת 1944, בעיצומה של מלחמת העולם השנייה, גורש פרנקל למחנה הריכוז מאוטהאוזן.

פרנקל ניצל בעזרת פרטיזנים סרבים. לאחר השחרור חזר לבודפשט. 

פרנקל התחיל התמחות ברפואה פנימית. בהיותו ציוני נשלח כנציג וציר לקונגרס הציוני בבזל בשנת 1947. 

בשנת 1948 פרנקל עלה לארץ ישראל במסגרת עליית האקדמאים. 

פרנקל הוצב כרופא צבאי בבית החולים דונולו. בהמשך עבד עם חולי פוליו בבית החולים בפרדס כ"ץ.

בשנת 1953 החל פרנקל את עבודתו כפנימאי בכיר במחלקתו של הפרופסור הרי הלר בבית החולים תל השומר.

בשנת 1963 יצא פרנקל להשתלמות בלונדון. לאחר חזרתו, מונה פרנקל בשנת 1964 כמנהל מחלקה פנימית בבית החולים תל השומר (ביתן 36). 

במהלך שנות הששים של המאה העשרים לקח פרנקל חלק פעיל בהקמת החוג לרפואה פנימית בבית הספר לרפואה של אוניברסיטת תל אביב.
 
בסוף שנות השבעים קיבל פרנקל מינוי כפרופסור חבר לרפואה פנימית וכיהן בתפקידו זה וכן בתפקידו כמנהל מחלקה עד שנת 1985. 

עם יציאתו לגמלאות עבד פרנקל שנתיים כיועץ פנימאי למחלקות הכירורגיות ובמקביל כיהן כיושב ראש ועדות רפואיות באגף השיקום של משרד הביטחון עד פרישתו בשנת 1995.

פרנקל נפטר בשנת 2010. נטמן בבית הקברות סגולה בפתח תקווה.

==לקריאה נוספת==
* [https://www.ima.org.il/memorial/ViewProfile.aspx?pId=55 פרופ' פרנקל אוטו] (ההסתדרות הרפואית בישראל, אתר הר"י)

==הערות שוליים==

קטגוריה:רופאים פנימיים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:עולים לאחר מלחמת העולם השנייה
קטגוריה:אישים שהשתתפו בוועידות הקונגרס הציוני העולמי
קטגוריה:פליטי רדיפות הנאצים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1919
קטגוריה:ישראלים שנפטרו ב-2010
גג הזהב

מבט מלמעלה על גג הזהב
גג הזהב, 2017
גג הזהב (בגרמנית: Goldenes Dachl) הוא מבנה במרכז העיר העתיקה של אינסברוק, אוסטריה. שמו של המבנה מגיע ממרפסת בסגנון גותי מאוחר, המכוסה ב-2,657 אריחי נחושת מצופים זהב. הגג נחשב לאחד הסמלים הבולטים של אינסברוק.

==היסטוריה==
הבניין נבנה בתחילת המאה ה-15 ונועד במקור לשמש כבית מגורים לשליטי טירול מטעם האימפריה הרומית הקדושה. המרפסת נוספה בשלב מאוחר יותר. בשנת 1493, הזמין מקסימיליאן הראשון, קיסר האימפריה הרומית הקדושה את המרפסת המיוחדת עם גג הזהב, לרגל נישואיו עם ביאנקה מריה ספורצה. המרפסת נבנתה בידי האדריכל ניקולס טיורינג הזקן, ושימשה מעין תיבה מלכותית שבה יכל הזוג המלכותי לשבת ולצפות בפסטיבלים, טורנירים ותחרויות בכיכר למטה. ב-25 בפברואר 1536 נשרף בפומבי בחיים יעקב הוטר, מייסד תנועת ההוטרים, מול גג הזהב.

המעקה בקומה הראשונה מעוטר מגולף בצורת מגנים וסוגים שונים של כלי נשק עם סמלי אוסטריה, הונגריה וטירול. בתוך המבנה ישנם ציורי קיר המציגים את הקיסר בין שתי נשותיו, שני תרנים עם דגלים של האימפריה ושל מחוז טירול. מאז 1996 פועל מוזיאון קטן במבנה, וב-2003 הועברה אליו המזכירות של אמנת האלפים.

==קישורים חיצוניים==

* [http://www.innsbruck.gv.at/page.cfm?vpath=bildung--kultur/stadtmuseen--stadtgalerie/museum-goldenes-dachl מוזיאון גג הזהב]
* [http://www.goldenes-dachl.at/ גג הזהב באינסברוק]
* [http://www.sagen.at/texte/sagen/oesterreich/tirol/zingerle/dasgoldenedach.html האגדה של גג הזהב]
* [http://austria-lexikon.at/af/Wissenssammlungen/Symbole/Goldenes%20Dachl גג הזהב והסמליות שלו] (Austria-Lexikon.at)

קטגוריה:אינסברוק
קטגוריה:אוסטריה: מבנים
נבחרת צ'כוסלובקיה בכדורסל נשים

נבחרת צ'כוסלובקיה בכדורסל נשים היא קבוצת כדורסל הנשים הלאומית של צ'כוסלובקיה. הנבחרת השתתפה ב-8 אליפויות עולם בהן זכתה במדליות כסף וארד.

הנבחרת השתתפה מספר פעמים באליפות אירופה בכדורסל נשים, 7 פעמים הייתה במקום השני ו-8 פעמים במקום השלישי.

עם חלוקת צ'כוסלובקיה לצ'כיה וסלובקיה הנבחרת הפסיקה להתקיים.

צ'כוסלובקיה
קטגוריה:צ'כוסלובקיה: ספורט נשים
יששכר יחזקאל ריגייו

הרב יששכר יחזקאל ריגייו (באיטלקית: Reggio; ~ה'תקל"ד, 1774 - ליל ראש חודש אלול ה'תקצ"ז, 1837) היה רב ומדקדק עברי, מגדולי רבני יהדות איטליה בראשית המאה ה-19.

==קורות חיים==
יליד איטליה, בן אחיו של "הקדוש האלהי כמוהר"ר אברהם ריגייו". למד מפי הרבנים חננאל ניפי ויוסף דוד באסאן. בהיותו בן למשפחה מחוסרת נכסים, פרנסו אותו אחדים מעשירי הקהילה.

הוא התפרסם בבקיאותו בהלכה, והתמנה כמלמד בישיבתו של רבו הרב יוסף דוד באסאן. לאחר פטירת רבו זה התמנה תחתיו כפוסק ההלכה של הקהילה, ולאחר פטירת החכם שבתי אלחנן פיסארו החליף אותו בהנהגת הקהילה היהודית-ספרדית בפרארה. נשארו ממנו מספר תקנות שתיקן בקהילת פרארה, אחת מהן עסקה בסידורי הנחת שיתופי מבואות.

לצד תפקידיו הרבניים שימש כסופר סת"ם וכתב בימי חייו עשרים וחמשה ספרי תורה. הוא התבלט גם בדקדוק עברי והשאיר אחריו ספר בדקדוק לשון הקודש שלא נדפס.

נפטר בגיל 63 בליל ראש חודש אלול ה'תקצ"ז, 1837.

==קישורים חיצוניים==
* 
* 
* 

קטגוריה:רבנים איטלקים
קטגוריה:פרארה: רבנים
קטגוריה:סופרי סת"ם
קטגוריה:בלשנים ולשונאים יהודים איטלקים
קטגוריה:רבנים: אחרונים
אליפות העולם בכדורסל נשים 1967

אליפות העולם בכדורסל נשים 1967 היא אליפות העולם בכדורסל נשים החמישית שאורגנה על ידי פיב"א ונערכה בפראג, צ'כוסלובקיה בין ה-15 באפריל ל-22 באפריל 1967.

המשחקים נערכו במספר ערים. משחקי בית הגמר נערכו בפראג. ברית המועצות זכתה באליפות בפעם השלישית ברציפות. היא ניצחה בכל המשחקים עם יתרון דו-ספרתי וזו הייתה האליפות השנייה ברציפות בה היא לא הפסידה באף משחק (סך הכל 23 ניצחונות רצופות).
==הנבחרות המשתתפות==

{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| צ'כוסלובקיה|| מקום שני באליפות העולם
|-
| דרום אמריקה
| align=center| 1
| ברזיל || מקום חמישי באליפות דרום אמריקה
|-
| אירופה
| align=center| 5
| ברית המועצות בולגריה יוגוסלביה גרמניה המזרחית איטליה||אלופת העולם מקום שלישי באליפות העולם מקום שישי באליפות העולם מקום שלישי באליפות אירופה הזמנה
|-
| צפון אמריקה
| align=center| 1
|ארצות הברית|| מקום רביעי באליפות העולם
|-
| אסיה
| align=center| 2
| קוריאה הדרומית יפן || אלופת אסיה מקום שני האלופת אסיה
|-
| אוקיאניה
| align=center| 1
| אוסטרליה
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 7–11.

==בית הגמר==

{| class="wikitable" width="65%"
|----- bgcolor="#efefef"
!מיקום
!נבחרת
!נקודות
!ניצחונות
! הפסדים
!קליעה
!ספיגה
!הפרש
|- bgcolor=gold
| ברית המועצות
||5||5||0||371||259|| 112||10
|- bgcolor=silver
| קוריאה הדרומית
||5||4||1||340||339|| 1||9
|- bgcolor=CD7F32
| צ'כוסלובקיה
||5||3||2||315||263|| 52||8
|-
| גרמניה המזרחית
||5||2||3||277||296||19-||7
|-
| יפן
||5||1||4||250||309||59-||6
|-
| יוגוסלביה
||5||0||5||269||356||87-||5
|}

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות
|- bgcolor=silver
| 2|| קוריאה הדרומית
|- bgcolor=cc9966
| 3|| צ'כוסלובקיה
|-
| 4|| גרמניה המזרחית
|-
| 5|| יפן
|-
| 6|| יוגוסלביה
|-
| 7|| בולגריה
|-
| 8|| ברזיל
|-
| 9|| איטליה
|-
| 10|| אוסטרליה
|-
| 11|| ארצות הברית
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2921/_/1967_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1967
כדורסל נשים
כדורסל נשים
כדורסל נשים
קטגוריה:אליפויות העולם בכדורסל נשים
קורטי

קורטי (בקורסיקאית: Corti; בצרפתית: Corte, קורטה) הוא יישוב צרפתי בקורסיקה עילית. זו הקומונה הרביעית בגודלה בקורסיקה. קורטה הייתה בירתה של הרפובליקה הקורסיקנית בתקופת פסקואלה פאולי. בעיר נמצאת מצודת קורטי (Citadelle de Corte) – מצודה מהמאה ה-19 שנבנתה סביב טירה מהמאה ה-15, ששימשה בין היתר להחזקת שבויים גרמניים במלחמת העולם הראשונה, ומאז 1997 שוכן בתוכה מוזיאון קורסיקה. בעיר גם שוכנת מאז 1981 אוניברסיטת קורסיקה, האוניברסיטה היחידה בקורסיקה, ובה כ-4,000 סטודנטים.

==אקלים==
האקלים בעיר הוא אקלים ים-תיכוני.

==גלריה==
<gallery>
File:Overview - Corte, Corsica.jpg|נוף פנורמי בקורטי
File:Corte, Corsica (8132723589).jpg|העיר
File:Church - Corte, Corsica.jpg|כנסייה בעיר
File:Corte citadelle.jpg|המצודה
File:Corte maison n°1 Place du Poilu.jpg|הבית בו נולד ג'וזף בונפרטה, אחיו של נפוליאון בונפרטה.
</gallery>

==קישורים חיצוניים==

* 
* 

קטגוריה:צרפת: ערים
נבחרת קוריאה הדרומית בכדורסל נשים

נבחרת קוריאה הדרומית בכדורסל נשים היא קבוצת כדורסל הנשים הלאומית של קוריאה הדרומית. הנבחרת השתתפה ב-15 אליפויות עולם בהן זכתה פעמיים במדליית כסף.

הנבחרת השתתפה מספר פעמים באליפות אסיה בכדורסל נשים. היא זכתה במירב מדליות זהב (12) בתחרות זו. היא נכללת בין הנבחרות החזקות באסיה.

==קישורים חיצוניים==

* 
* [https://www.fiba.basketball/federation/Korea נתונים מאתר פיב"א]

קוריאה הדרומית
קטגוריה:נבחרות קוריאה הדרומית
קטגוריה:קוריאה הדרומית: ספורט נשים
קלווי

קלווי (צרפתית: Calvi) היא קומונה בקורסיקה עילית. קלווי היא חלק מקנטון קלווי שכולל את קלווי וקומונה נוספת, לומיו. קלווי היא גם בירתה של נפת קלווי, הכוללת שלושה קנטונים נוספים: ל'איל-רוס, בלגודר וקלנזנה. 

העיר ממוקמת על החוף הצפוני-מערבי של קורסיקה, 95 ק"מ מבסטיה ו-24 ק"מ מל'איל רוס. זו הקומונה החמישית בגודלה בקורסיקה. כלכלת העיר מבוססת בעיקר על תיירות.

== אקלים ==

== קישורים חיצוניים ==
 
* 

קטגוריה:צרפת: ערים
קטגוריה:קורסיקה
1867 בצרפת

שנת 1867 בצרפת הייתה השנה בה ציינה צרפת 880 שנות לאום.

== הנהגה ==
* מונרך - נפוליאון השלישי.

== אירועים ==
* בין ה-1 באפריל ל-31 באוקטובר - התערוכה העולמית של פריז
* 13 בינואר - המשלחת הצרפתית הצבאית הראשונה מגיעה ליוקוהמה, יפן.
* 7 ביוני - אדולף דוגלרי מכין את ארוחת הערב לשלושת הקיסרים. 
* פייר מיצ'ו ממציא את הגלגל הקדמי של האופניים.

== נולדו ==
* 21 בינואר - מקסים וייגאן, גנרל ורמטכ"ל צבא צרפת במהלך מלחמת העולם השנייה (נפטר ב-1965).
* 14 באפריל - רנה בוילסבה, מחבר (נפטר ב-1926).
* 17 במאי - ג'ורג'ט אגוטה, ציירת (נפטרה ב-1922).
* 3 באוקטובר - פייר בונאר, צייר (נפטר ב-1947).

== נפטרו ==
(קטגוריה:צרפתים שנפטרו ב-1867)
* 14 בינואר - ז'אן-אוגוסט-דומיניק אנגר, צייר (נולד ב-1780).
* 17 בינואר - ז'אק אמנד יודס-דלונגצ'אמפ, חוקר טבע ופליאונטולוג (נולד ב-1794).
* 11 ביוני - ז'אן פייר פליסייה, מיסיונר (נולד ב-1808).
* 7 ביולי - פרנסואה פונסאר, מחזאי (נולד ב-1814).

* 31 ביולי - בנואי פורנירון, מהנדס, עיצב את טורבינת המים המעשית הראשונה (נולד ב-1802).

* 23 באוגוסט - אוגוסט-מרסיי ברתלמי, משורר סאטיריקן (נולד ב-1796).

* 31 באוגוסט - שארל בודלר, משורר, מבקר ומתרגם (נולד ב-1821).

* 6 בדצמבר - ז'אן פייר פלורנס, פיזיולוג (נולד בשנת 1794).

* 22 בדצמבר - ז'אן ויקטור פונצ'לט, מהנדס ומתמטיקאי (נולד ב-1788).

=== תאריכים לא ידועים ===
* אוגוסט בלוך, צלם (נולד ב-1800).

* ת'ופיל-ז'יל פלואז, כימאי (נולד ב-1807).

== קישורים חיצוניים ==

צרפת
SolarCity

סולאר-סיטי (באנגלית: SolarCity) הייתה חברה אמריקאית שהתמחתה בשירותי אנרגיה סולארית. סולאר-סיטי, שהוקמה ב-2006, שיווקה והתקינה פאנלים סולאריים לבתים פרטיים ולחברות בארצות הברית. בשנת 2016 רכשה חברת טסלה את סולאר-סיטי ומיזגה אותה עם חברת Zep Solar ליצירת חברת טסלה אנרג'י. מאז החלה טסלה אנרג'י להציע שירותי אחסון אנרגיה בנוסף לפאנלים סולאריים.

==היסטוריה==
סולאר-סיטי נוסדה בשנת 2006 על ידי האחים פיטר ולינדון רייב, בעקבות הצעה של בן דודם אילון מאסק, ששימש כיושב ראש ועזר להקים את החברה. עד שנת 2009 התקינה החברה פאנלים סולאריים שייצרו הספק כולל של כ-440 מגה-ואט, ובשנת 2014 כבר הגיעה לכ-6,200 מגה-ואט.

במרץ 2016, חברת SpaceX שבבעלות אילון מאסק קנתה 90 מיליון דולר מאיגרות חוב של סולאר-סיטי. ביוני 2016 הגישה חברת טסלה הצעה לרכישת סולאר-סיטי, ובאוגוסט 2016 אישרה סולאר-סיטי את הרכישה בסך 2.6 מיליארד דולר והיא הפכה להיות חלק מחברת "טסלה אנרג'י".

==ראו גם==
* אנרגיה סולארית
* תא פוטו-וולטאי
* אנרגיה מתחדשת
* התייעלות אנרגטית

==קישורים חיצוניים==

* 

==הערות שוליים==

קטגוריה:חברות אנרגיה אמריקאיות
קטגוריה:חברות אנרגיה סולארית
קטגוריה:טסלה
אליפות העולם בכדורסל נשים 1971

אליפות העולם בכדורסל נשים 1971 היא אליפות העולם בכדורסל נשים השישית שאורגנה על ידי פיב"א ונערכה בברזיל בין ה-15 במאי ל-29 במאי 1971.

המשחקים נערכו במספר ערים. משחקי בית הגמר נערכו בסאו פאולו. ברית המועצות זכתה באליפות בפעם הרביעית ברציפות. היא ניצחה בכל המשחקים עם יתרון דו-ספרתי וזו הייתה האליפות השלישית ברציפות בה היא לא הפסידה באף משחק (סך הכל 32 ניצחונות רצופות).
==הנבחרות המשתתפות==

{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| ברזיל
|-
| דרום אמריקה
| align=center| 2
| ארגנטינה אקוודור || מקום שני באליפות דרום אמריקה מקום שלישי באליפות דרום אמריקה
|-
| אירופה
| align=center| 3
| ברית המועצות צ'כוסלובקיה צרפת||אלופת העולם מקום שני באליפות העולם מקום שלישי באליפות אירופה
|-
| צפון אמריקה
| align=center| 2
|ארצות הברית קנדה
|-
| אסיה
| align=center| 2
| יפן קוריאה הדרומית || אלופת אסיה מקום שני באליפות העולם
|-
| אוקיאניה
| align=center| 1
| אוסטרליה
|-
| אפריקה
| align=center| 1
| מדגסקר
|-
| מרקז אמריקה וקריביים
| align=center| 1
| קובה
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. ברזיל המערכת העפילה ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 8–13.

==בית הגמר==

{| class="wikitable" width="65%"
|----- bgcolor="#efefef"
!מיקום
!נבחרת
!נקודות
!ניצחונות
! הפסדים
!קליעה
!ספיגה
!הפרש
|- bgcolor=gold
|1|| ברית המועצות
|12||6||6||0||521||334|| 187
|- bgcolor=silver
|2|| צ'כוסלובקיה
|10||6||4||2||418||386|| 34
|- bgcolor=cc9966
|3|| ברזיל
|10||6||4||2||372||399||27-
|-
|4|| קוריאה הדרומית
|9||6||3||3||414||412|| 2
|-
|5|| יפן
|8||6||2||4||365||419||54-
|-
|6|| צרפת
|7||6||1||5||336||410||74-
|-
|7|| קובה
|7||6||1||5||349||415||66-
|}

==דירוג סופי==

{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות
|- bgcolor=silver
| 2|| צ'כוסלובקיה
|- bgcolor=cc9966
| 3|| ברזיל
|-
| 4|| קוריאה הדרומית
|-
| 5|| יפן
|-
| 6|| צרפת
|-
| 7|| קובה
|-
| 8|| ארצות הברית
|-
| 9|| אוסטרליה
|-
| 10|| קנדה
|-
| 11|| ארגנטינה
|-
| 12|| אקוודור
|-
| 13|| מדגסקר
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2922/_/1971_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1971
קטגוריה:תחרויות כדורסל בברזיל
קטגוריה:ברזיל: ספורט נשים
קטגוריה:אליפויות העולם בכדורסל נשים
יחסי ארצות הברית – טובאלו

יחסי ארצות הברית–טובאלו הם היחסים הדו-צדדיים בין ארצות הברית של אמריקה לבין טובאלו. לארצות הברית אין שגרירות בטובאלו והשגרירות שלה בפיג'י אמונה גם על היחסים עם המדינה. לטובאלו אין שגרירות בארצות הברית והנציגות שלה באו"ם מתפקדת גם כשגרירות טובאלו בארצות הברית.

== היסטוריה ==
במהלך המאה ה-19 הייתה אינטראקציה בין אזרחי ארצות הברית לבין העם בטובאלו,. וספינות ציד לווייתנים פעלו במי הארכיפלג של טובאלו.

במהלך מלחמת העולם השנייה הוצבו כמה אלפי חיילים בטובאלו (שנקראה אז איי אליס). החל משנת 1942 בנו כוחות צבא ארצות הברית בסיס חיל אוויר באיים פונפוטי, ננומה ונוקופוטו. המסלול שנבנה בפונפוטי, עדיין בשימוש.

בשנת 1978 הפכה טובאלו למדינה עצמאית וב-1979 היא חתמה על הסכם ידידות עם ארצות הברית, אשר בו הכירה בבעלותה של טובאלו על ארבעה איים שבעבר תבעה ארצות הברית לבעלות עליהם. שתי המדינות עבדו כשותפות בנושאים אזוריים וגלובליים לקידום השלום וחיזוק הדמוקרטיה והביטחון. במסגרת השותפות מנסות שתי המדינות למנוע את שינויי האקלים, סוגיה רגישה במיוחד לטובאלו, אשר נמצאת בסכנת היעלמות באם גובה פני הים ישתנה. כמו כן שתי המדינות עוסקות בחיזוק הביטחון הימי וחיזוק הפיתוח הכלכלי של המדינות.

== יחסים כלכליים ==
לארצות הברית אין סחר משמעותי עם טובאלו. טובאלו היא צד לאגודת הדיג הרב-צדדית של ארצות הברית באוקיינוס השקט, ומספקת גישה לאניות הדיג של ארצות הברית תמורת דמי רישיון.

=== דיג טונה באוקיינוס השקט ===
טובאלו משתתפת בפעילויות של פורום הדיג באוקיינוס השקט (FFA). במאי 2013 הסכימו נציגי ארצות הברית וארצות האוקיינוס השקט לחתום על מסמכי הסדר ביניים כדי להרחיב את אמנת הדיג הרב צדדית וכדי לאשר את האמנה. האמנה היא הרחבה של הסכם נאורו ומאפשרת לספינות אמריקאיות לדוג 8,300 ימים באזור תמורת 90 מיליון דולר.

=== הסיוע האמריקאי לטובאלו ===
ארצות הברית מספקת מדי שנה לטובאלו 21 מיליון דולר.

== חברות משותפת בארגונים בינלאומיים ==
שתי המדינות חברות בכמה ארגונים בינלאומיים, בהם האו"ם, קרן המטבע הבינלאומית והבנק העולמי.

== יחסי טובאלו עם קובה ==
טובאלו מכירה בממשלת קובה וממשלת טובאלו, מאז שנת 2008, הודיעה על שאיפתה כי ארצות הברית תבחן מחדש את יחסיה עם קובה. סגן ראש ממשלת טובאלו, וטה סקאיו, הצהיר בנאומו ב-2013 בפני האו"ם כי "טובאלו תומכת באופן מלא בהסרת האמברגו על קובה. הדבר יאפשר לרפובליקה של קובה לחזק ולשפר את שיתוף הפעולה עם איים קטנים מתפתחים כמו טובאלו".

== קישורים חיצוניים ==

* [https://history.state.gov/countries/tuvalu היסטוריה של יחסי ארצות הברית–טובאלו]
* [http://www.tuvaluislands.com/un.html טובאלו באומות המאוחדות]

== הערות שוליים ==
אברהם דרוקמן

אברהם דרוקמן (1 בנובמבר 1895 – 25 במרץ 1964) היה רנטגנולוג ישראלי ולפני כן ב. פרופסור מן המניין לרדיולוגיה בבית הספר לרפואה של האוניברסיטה העברית בירושלים ומנהל מכון הרנטגן בבית החולים הדסה בירושלים.

==קורות חיים==
דרוקמן נולד בפרומוסול שבאזור שרשרת הרי הקרפטים, באוסטרו-הונגריה, למשפחה אמידה בעלת מנסרת עצים אשר ייצאה ארגזי עץ לתפוזים של ארץ ישראל. הוא סיים תיכון בעיירה רדאץ', שבו התבלט כספורטאי, ועם אחיו מקס היו ממקימי אגודת הספורט "הגברה". במלחמת העולם הראשונה שירת כקצין בצבא האוסטרי. למד רפואה באוניברסיטת וינה. במקביל עסק בסיף, והיה כדורגלן בקבוצת "הכוח וינה". בסיום לימודיו עבד דרוקמן במספר מחלקות, בקליניקה של אוניברסיטת וינה.

קריאת "יהודים לפלסטינה" שהושמעה מהקהל באמצע משחק כדורגל, היוותה אות לבאות ודרוקמן החליט בו במקום כי עתידו בארץ ישראל. בשנת 1925 עלה לארץ ישראל. כעבור שנתיים הוא התחתן עם ליצ'י לאה (1909–1942), בתו של הבוטנאי ורנטגנולוג פרופסור יצחק רובינסון, מורו בעת לימודיו. בעקבות נישואי בתם עם דרוקמן, עלו ארצה הזוג ג'וזפינה ויצחק רובינסון, וזה כיהן בשנת 1927 מספר חודשים כמנהל מכון הרנטגן בהדסה בטרם חזרו לווינה. לאברהם ולאה נולדו 3 ילדים: שרה, אליעזר וראובן. 
בית דרוקמן 2011
בשנת 1926, רכש אברהם דרוקמן אדמות בחוף מגדל והקים בה נחלה. הוא בנה במו ידיו בית אבן ונטע גן בוטני שאחת מגולות הכותרת שבו הוא עץ פיקוס בנגלי שצמח להיות אחד מהגדולים בישראל. הוא הביא שתילים מגני קיו באנגליה וביניהם עץ ציפור גן העדן, שתילים מקומיים, עצי אקליפטוס ושאר עצי נוי ופרי. האתר מוכר כאתר לשימור ומאחר והוא משמש גם בית מגורים אין גישה מלאה לציבור.

בשנת 1933 התמנה למנהל מכון הרנטגן בהדסה. ב-1938 היה מרצה לרדיולוגיה, בשנת 1949 קיבל מינוי של פרופסור חבר ובהמשך מינוי של פרופסור מן המניין בבית הספר לרפואה של האוניברסיטה העברית בירושלים. 

בין חבריו היו דר' טיכו ורעייתו אנה טיכו הציירת. שני הרופאים המומחים הושיטו עזרה לילדים ממגדל ולמבוגרים שנזקקו לטיפולים רפואיים. אחד מתלמידיו היה פרופסור שמואל שור.
בשנת 1963 פרש לגמלאות, בעקבות תאונת דרכים שעבר. כעבור שנה הלך לעולמו. הוא קבור בהר המנוחות בגבעת שאול, בשכנות למרטין בובר. פיקוס בנגלי שנטע פרופ' דרוקמן
==לקריאה נוספת==
* רופאיה של ארץ-ישראל 1948-1799, נסים לוי, יעל לוי, הוצאת איתי בחור, מרץ 2012, מהדורה שנייה, ערך: דרוקמן, אברהם פרופ', עמוד 171.

קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:אנשי העלייה הרביעית
קטגוריה:רדיולוגים ישראלים
קטגוריה:רדיולוגים ביישוב
קטגוריה:יהודים בצבא האוסטרו-הונגרי
קטגוריה:ספורטאי הכח וינה
קטגוריה:בוגרי אוניברסיטת וינה
קטגוריה:רופאים יהודים אוסטרים
קטגוריה:יהודים הקבורים בהר המנוחות
קטגוריה:ישראלים שנולדו ב-1895
קטגוריה:ישראלים שנפטרו ב-1964
קטגוריה:ראשוני האוניברסיטה העברית בירושלים
רוקין 1000

רוקין 1000 (באנגלית Rockin' 1000) היא להקת רוק המונה אלפי חברים. חברי הקבוצה הם בעיקר מאיטליה והשאר מארצות שנות כמו קנדה, מקסיקו, אנגליה, אוסטריה, קרואטיה, ישראל, בוסניה
וגרמניה. 

כפי שהשם מרמז הלהקה מונה אלפי נגנים ששרים ומנגנים בו זמנית בהופעות שלהם.

ביתה של הלהקה נמצאת בעיר צ'זנה שבאיטליה והיא הוקמה על מנת לשכנע את להקת פו פייטרס להופיע בעיר ב-2015. מה שאכן קרה באוקטובר באותה שנה.

כיום הלהקה מופיעה לעיתים קרובות ומתוארת כ"להקה הגדולה בעולם" הופעתה הראשונה התרחשה ב-2015 בניצוחו של מרקו סביו.
 
ב-24 ביולי 2016 ניגנה הלהקה 18 שירים, באצטדיון אורגל מול קהל של כ-15 אלף איש.

הלהקה הפיקה מספר קליפים מושקעים עם צפיות רבות. בין היתר, ניתן למצוא שם את הלהיטים הבאים:
* Learn to Fly של להקת פו פייטרס [https://youtu.be/JozAmXo2bDE]
*Smells Like Teen Spirit של להקת נירוונה [https://youtu.be/Ul8vqaGGnY0]

== קישורים חיצוניים ==
* ]

* 

==הערות שוליים==

קטגוריה:להקות רוק
קטגוריה:להקות שהוקמו בשנת 2015
כלבו של ג'נינגס

כלבו של ג'ניגס
מודל תלת-ממדי של הפסל (לחצו על מנת להגדיל, לסובב)]]
כלבו של ג'נינגס, הידוע גם בשם כלבו של אלקיביאדס, הוא העתק רומי מהמאה ה-2 לספירה לפסל הלניסטי עשוי ארד שמתוארך ככל הנראה למאה ה-2 לפנה"ס. הפסל נקרא על שמו של בעלו המודרני הראשון - הנרי קונסטנטין ג'נינגס (Henry Constantine Jennings). חשיבותו של הפסל נובעת מכך שהוא אחד מפסלי החיות הבודדים ששרדו בשלמותם מהעת העתיקה.

הפסל התגלה בלאנוביום - הווילה העתיקה של אנטונינוס פיוס. בעליו הראשון היה סוחר העתיקות ברתולומיאו קוואספי (Bartolomeo Cavaceppi). ג'ניגס ראה את הפסל בסדנתו של קוואספי, וקנה אותו ממנו. הפסל מציג כלב מגזע מולוסי (מולוסיה היא אזור באפירוס - בצפון מערב יוון העתיקה). ג'נינגס הניח שהפסל העתיק מציג את כלבו של המצביא האתונאי אלקיביאדס, בגלל שלפסל זנב קטום. הודות לסיפור הידוע שמופיע בכתביו של פלוטרכוס (חיי אישים) בביוגרפיה של אלקיביאדס. פלוטרכוס מספר על כלבו של אלקיביאדס שנקנה בעלות גבוהה, וזנבו נכרת על ידי אלקיביאדס. מעשה אכזרי זה הפך ל"שיחת היום" באתונה. כשנשאל אלקיביאדס לפשר המעשה, הסביר שעשה זאת כדי להסב את תשומת לבם של אנשי אתונה לכריתת הזנב, ובכך לחפות על שאר מעלליו וחטאיו.

ב-1778 הסתבך ג'ניגס בחובות הימורים, ונאלץ למכור את הכלב ב-1,000 ליש"ט לצ'ארלס דונקומב, ברון פיברשהאם הראשון. במשך 150 שנה השתייך הפסל למשפחת דונקומב, והוצב בדונקומב פארק שביורקשייר. ב-2001 החליט פיטר דונקומב, ברון פיברשהאם השישי למכור את הפסל. מוזיאון יוסטון שבטקסס הציע תמורתו 950,000 דולר, אולם ממשלת בריטניה סרבה להוציא אישור ייצוא עבורו. בסופו של דבר נקנה הפסל בידי המוזיאון הבריטי במחיר של 662,297 יורו. כיום הוא מוצג בגלריה 22 של המוזיאון.

==קישורים חיצוניים==

==הערות שוליים==

קטגוריה:פיסול רומי
קטגוריה:בעלי חיים באמנות
קטגוריה:אוספי המוזיאון הבריטי
ניצולת (כימיה)

ניצולת כימית או ניצולת תגובה (באנגלית: reaction yield) היא היחס בין כמות התוצר שהתקבלה בתגובה כימית לעומת הכמות התאורטית שהייתה צפויה להתקבל.

ניתן לחשב ניצולת משקלית לתגובה כימית, אולם, נהוג לחשב ניצולת מולרית - שהיא היחס בין כמות מולי התוצר שהתקבלה לעומת הכמות המולרית התאורטית.

בדרך כלל, הניצולת המולרית שמוצגת מנורמלת לניצולת באחוזים, על פי המשוואה הבאה:

<math display="block">\mbox{percent yield} = \frac{\mbox{actual yield}}{\mbox{theoretical yield}} \times 100\%</math>

הניצולת הכימית היא מדד חשוב ביותר למידת היעילות (measure of effectiveness) של סינתזה כימית.

== דוגמה ==
כימאי ביצע תגובת אסטריפיקציה עם 1 מול חומצה אצטית, ו-1 מול אתנול, וקיבל בסוף התגובה 80 גרם אתיל אצטט. מהי הניצולת המולרית של התגובה?
450x450 פיקסלים
תשובה: 80 גרם אתיל אצטט (התוצר) הם: <math>{80 gr\over 88g/mol}=0.909 mol</math> ולכן הניצולת הכללית היא: <math>\frac{\mbox{0.909}}{\mbox{1}} \times 100\% = 90.9\%</math>

== ראו גם ==
* כימיה ירוקה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סטויכיומטריה
2017 08
קטגוריה:תגובות כימיות
קטגוריה:הנדסה כימית
קטגוריה:סינתזה אורגנית
Tourner dans le vide

"Tourner dans le vide" (בעברית: "להסתובב אל הריק") הוא הסינגל השני של הזמרת-יוצרת הצרפתייה אינדילה מתוך אלבומה הראשון, Mini World. הוא יצא לאור ב-10 בפברואר 2014, דרך ערוץ ה-Vevo שלה. באותו יום העלתה אינדילה לערוץ שלה את קליפ המילים שלו, ונכון ל-19 בינואר 2023 צבר הקליפ למעלה מ-67 מיליון צפיות. השיר זכה להצלחה בצרפת ובוולוניה. בצרפת הגיע בשיאו למקום השלושה-עשר, ובוולוניה למקום האחד-עשר. המבקרים שיבחו את הכתיבה, ההפקה ודרך יציאת השיר. את השיר כתבה אינדילה ביחד עם סקלפוביץ', שגם הפיק את האלבום ומיטב השירים ממנו. השיר זכה לגרסאות כיסוי רבות, ולרמיקסים רבים.
נכון לשנת 2022 השיר מזוהה עם ידוען הרשת אנדרו טייט.

== וידאו קליפ ==
תחילה, הוציאה אינדילה קליפ מילים לסינגל. הקליפ זכה להצלחה עולמית וביומו הראשון ביוטיוב צבר קרוב למיליון צפיות. כעבור חודש הוציאה את הווידאו קליפ המלא שזכה גם הוא להצלחה עולמית. בתחילת קליפ ניתן לראותה מותירה מאחוריה מזוודה ונכנסת למבנה כשבכניסה עומד שומר עם מסכה ונציאנית. היא מוסרת לשומר את הג'קט שלה והוא משליך אותו ללהבות במשואה הדולקת בסמוך. הג'קט, המזוודה והשמלה הלבנה מזכירים את הקליפ של "Dernière danse", במהלכו אינדילה נודדת עם מזוודה כשהיא לובשת שמלה לבנה דומה ואת אותו ג'קט ג'ינס. לאחר מכן אינדילה נכנסת למבנה ובתוכו נערך נשף. אינדילה נכנסת לבושה בשמלה לבנה חגיגית, בעוד השאר לובשים בגדים מהודרים גם כן, אך שחורים.

אינדילה ניגשת לתמונה ובה מוצג גבר עסוק בפיסול. גבר אחר בבגדים מפוארים ניגש אליה ומושיט לה את ידו אך היא דוחה אותו, ניגשת לתמונה ועונדת טבעת שמכין לה הגבר שבתמונה. הגבר אותו דחתה דקות ספורות לפני כן שולף סכין ובעוד שאר באי הנשף מרסנים את אינדילה הזועקת בייאוש, הגבר דוקר את התמונה. אהובה של אינדילה מתפוגג מהתמונה. שאר באי הנשף מרוצים מכך ומקיפים את אינדילה הכורעת על הרצפה. לאחר מכן אינדילה מסתובבת לבדה באולם ריק, בעודה שרה את הפזמון של השיר – מסתובבת אל הריק. בסוף הקליפ נרמז כי היא נכנסה לתוך התמונה, כאשר התמונה מציגה פסל אישה שקוע במים. הגבר שניסה לחזר אחריה ונדחה מביט בתמונה ומנסה להבין מה קרה, בעוד אינדילה מתרחקת משם לתוך נוף טבע כלשהו. פסל האישה מתחת למים הוא התמונה הפותחת את הווידאו קליפ לשיר S.O.S של אינדילה.

נכון ל-19 בינואר 2023, הווידאו קליפ צבר למעלה מ-302 מיליון צפיות, והוא הקליפ השני הנצפה ביותר של אינדילה.

== מיקומי שיא ==
השיר זכה להצלחה נאה במצעדים כאשר בשיאו הגיע למקום ה-11 בולוניה, ולמקום ה-13 בצרפת.

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אינדילה
קטגוריה:שירים בצרפתית
קטגוריה:שירים שנכתבו על ידי אינדילה
קטגוריה:שירים על בדידות
קטגוריה:סינגלים בהוצאת קפיטול רקורדס
Lsjbot

סווקר יוהנסון, המפתח של Lsjbot
Lsjbot הוא בוט ליצירת ערכים בוויקיפדיה שפותח על ידי סווקר יוהנסון עבור ויקיפדיה השוודית. הבוט מתמקד ברובו בערכים שעוסקים באורגניזמים חיים ובעצמים גאוגרפיים (כגון נהרות, סכרים והרים).

לפי העמוד המתאר אותו בוויקיפדיה השוודית, Lsjbot היה פעיל בוויקיפדיה השוודית ובוויקיפדיה בסבואנו ובווארי־וארי, ויצר את רוב הערכים בהן.

==היסטוריה==

נכון ליולי 2014, התוכנה אחראית ליצירתם של כ־2.7 מיליון ערכים, אשר שני שלישים מהם מופיעים בוויקיפדיה בסבואנו (שפת האם של אשתו של יוהנסון). השליש האחר של הערכים מופיע בוויקיפדיה השוודית. הבוט מסוגל ליצור עד ל־10,000 ערכים ביום ונכון לאוגוסט 2021 יש לו מעל 17 מיליון עריכות.

ב־15 ביוני 2013 הגיעה ויקיפדיה השוודית למיליון ערכים, ובכך גם הייתה לוויקיפדיה השמינית שעשתה זאת. את הערך המיליון יצר Lsjbot, שבנקודה הזאת כבר יצר 454,000 ערכים, כמעט חצי מכל הערכים בוויקיפדיה השוודית. כמו כן, Lsjbot עזר רבות בהפיכת ויקיפדיה השוודית לוויקיפדיה השנייה שהגיעה לשני מיליון ערכים, מקום אחד מתחת לוויקיפדיה האנגלית.

== ביקורת ==
תהליך פעולתו עורר ביקורת מסוימת מאלה שטוענים שבערכים הקצרים שהוא יוצר, נעדר תוכן משמעותי ומגע אנושי. ה־Sydney Morning Herand השווה אותו לפיל פרקר, לכאורה הכותב הפורה ביותר בהיסטוריה האנושית, שפרסם ממעל ל־85,000 ספרים, אשר כל אחד מהם הושלם בפחות משעה בעזרת מחשבים. המגזין Popular Science השווה את ההתפתחות האחרונה להודעה של ה־Associated Press שהארגון מתכוון להשתמש בבוטים כדי לכתוב ערכי חדשות.

יוהנסון הגיב לביקורת באומרו כי אם הבוט לא יהיה זה שיכתוב את הערכים, "הם ייכתבו ברובם על ידי חנונים לבנים וצעירים וישקפו אינטרסים זכריים".

==קישורים חיצוניים==

* 
* קוד המקור של Lsjbot

==הערות שוליים==

קטגוריה:תוכנה
קטגוריה:אנציקלופדיית ויקיפדיה
קטגוריה:מחלוקות בוויקיפדיה
יששכר בן יקותיאל הלוי

רבי יששכר בן יקותיאל הלוי (נפטר ה'צ"ב, 1332) מן הראשונים, מגדולי תלמידיו של הרא"ש ומחבר החיבור האבוד "קיצור ספר התרומות".

==קשריו עם הרא"ש==
רבי יששכר היה תלמידו של הרא"ש שהגיע עמו מאשכנז בעת מנוסתו ושהה לצדו בתקופת טולדו. הוא גם התקשר עמו בקשרי משפחה - אחותו גיטלה בת ר' יקותיאל הלוי, נישאה לרבי שלמה בן הרא"ש.

הוא חתום לצד רבו הרא"ש על פסק הלכה בכתב יד פראג של שו"ת מהר"ם מרוטנבורג

חיבורו "קיצור ספר התרומות" לרבי שמואל הסרדי אבד.

==קישורים חיצוניים==
* 

==הערות שוליים==

קטגוריה:מחברי ספרי הלכה: ראשונים
קטגוריה:ראשוני אשכנז
קטגוריה:ראשוני ספרד
קטגוריה:אישים שחיו במאה ה-14
SOS (שיר של אינדילה)

"SOS" (בעברית: "תצילו אותי"; מעוצב: "S.O.S") הוא הסינגל השלישי של הזמרת-יוצרת הצרפתייה אינדילה מתוך אלבומה הראשון, Mini World. הוא יצא לאור ב-19 במאי 2014. לאחר שהוציאה את הסינגל המלא, היא הוציאה רמיקס של הדי ג'יי הצרפתי פאר פלורה. הוא זכה להצלחה נאה והאודיו שהועלה לערוץ ה-Vevo שלה צבר למעלה מ-10 מיליון צפיות. הסינגל הרגיל זכה להצלחה רבה ברחבי העולם ובמהרה הפך לשני המצליח ביותר של אינדילה כשקודמו הוא להיטה הגדול, "Dernière danse". בשיאו הצליח להיכנס למקום השמיני במצעד הסינגלים הצרפתי, ובכך הוא הפך לשני המצליח ביותר שלה במצעד זה. הוא הצליח להיכנס למצעדים נוספים בשווייץ, ולוניה ופולין.

== וידאו קליפ ==
את הווידאו קליפ תיארה אינדילה כ"קליפ רגוע, שמתאר שלווה ורוגע, ובאותו זמן משדר אות מצוקה כשם הסינגל". היא אמרה מילים נוספות על הסינגל ועל הסינגלים האחרים מתוך האלבום בשני ראיונות שסיפקה למעריציה ולמבקריה. תחילה, ניתן לראות בקליפ בקבוק זכוכית עם מכתב בתוכו נסחף לחוף. אינדילה מוצאת את הבקבוק ומתחילה לשיר. לאורך כל הקליפ ניתן לראות אנשים רבים, שככל הנראה זועקים לעזרה בלי היכולת לדבר. את אינדילה ניתן לראות על כביש מהיר שומם, כשבידה לב אדום וגדול, שעליו רשומות האותיות "S.O.S", כשם השיר. משמע היא זועקת לעזרה, ותוך כדי מראה את אהבתה. לאורך הקליפ ניתן לראותה בחוף ים לנגד השקיעה, בשדות ירוקים, ובמקומות שלווים עם עצמה.

בסוף הקליפ מופרחים לאוויר בלונים צהובים עם פרצוף מחייך, ולאחר מכן ניתן לראות שלט חרוך, שעליו רשום "Love Story", עם חץ לצד שמאל. משמע, החץ מצביע על הסינגל האחרון מתוך האלבום, ומראה שהיא עתידה להוציא לו קליפ שימשיך את הקליפ לשירהזה וכך היה.

== מיקומי שיא ==
הסינגל זכה להצלחה נאה ברחבי העולם כאשר הצליח להיכנס לארבעה מצעדים שונים. 

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים שנכתבו על ידי אינדילה
קטגוריה:שירי אהבה
קטגוריה:סינגלים בהוצאת קפיטול רקורדס
Run Run

"Run Run" (בעברית: "רוץ רוץ"; מעוצב: "RUN RUN") הוא הסינגל השיווקי הראשון והיחיד של הזמרת-יוצרת הצרפתייה אינדילה מתוך אלבומה הראשון, Mini World. הוא יצא לאור ב-23 באוגוסט 2014, כסינגל השיווקי הראשון מתוך האלבום. את השיר כתבה אינדילה עם סקלפוביץ', שגם הפיק לה אותו.

רוב השיר הוא בשפה הצרפתית, אך בפזמונו ניתן למצוא שורות שבהן השתמשה אינדילה בשפה האנגלית.

לשיר לא יצא וידאו קליפ אך אינדילה פרסמה בערוץ היוטיוב שלה הופעה המכילה מספר נגנים וקולות רקע.

== רקע והופעה ==
במילות השיר ניתן לראות את השורה: , ובשורה זו בעצם ניתן להבין את משמעות השיר, שהיא בעצם מדברת [אינדילה] על בן אדם שתמיד שואף קדימה, ולעולם לא רוצה לעצור, אלא תמיד לרוץ הלאה.

אמנם לסינגל לא הוציאה אינדילה קליפ או קליפ מילים, אך לבסוף הועלתה ליוטיוב הופעה שבה היא מופיעה עם השיר. בהופעה ניתן לראותה כשמסביבה מספר נגנים עם כלים שונים כגון: גיטרה וסוגים שונים של כלי הקשה. בספוטיפיי צבר השיר למעלה מ-9 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים שנכתבו על ידי אינדילה
Love Story (שיר של אינדילה)

"Love Story" (בעברית: "סיפור אהבה") הוא הסינגל הרביעי והאחרון של הזמרת-יוצרת הצרפתייה אינדילה מתוך אלבומה הראשון, Mini World. הוא יצא לאור ב-24 בנובמבר 2014, כסינגל הרביעי מתוך האלבום. את השיר כתבה אינדילה ביחד עם סקלפוביץ', שהפיק אותו גם כן.

"Love Story" כשמו, עוסק בסיפור אהבה, בו אינדלה מציגה בן אדם מבוגר שעוד בצעירותו מצא את אהבתו על יד הנמל.

לשיר יצא וידאו קליפ שממשיך את הקליפ הקודם לסינגל השלישי מן האלבום, "SOS".

== וידאו קליפ ==
הווידאו קליפ שיצא לשיר הוא המשך לקליפ שיצא לסינגל השלישי מתוך האלבום "S.O.S". הקליפ של הסינגל הקודם מסתיים בכך שניתן לראות שלט חרוך ועליו רשום את שמו של השיר הזה. דבר זה גרם לציפייה רבה מצד מבקריה ומעריציה של הזמרת שחיכו לקליפ שימשיך את הקודם.

הקליפ מספר את סיפור אהבתם של בן אדם מבוגר עם אהבת לבו מהעבר. תחילה, ניתן לראות את אינדילה עומדת על קרחונים במקום קפוא, ואז היא מתחילה לשיר. כשהיא מתחילה לשיר מתחיל הסיפור, ניתן לראות את המבוגר יוצא מביתו, חובש את כובע הצילינדר שהיה נהוג לחבוש פעם, ופונה לכיוון רחוב כלשהו. כשהוא מגיע הוא מרים ורד ומניח אותו על מצבה של אהובתו לשעבר. דבר זה נותן לצופים להבין שהוא נשאר לבד, ללא אהבתו. דבר אשר מחזק ונותן תחושת רגש בשיר.

לאורך כל הקליפ ניתן לראות את סיפורם של המבוגר כשעוד היה נער צעיר, עם אהובתו, ואת אינדילה בין לבין רוקדת על שברי הקרחונים. הקליפ צבר למעלה מ-135 מיליון צפיות.

== מיקומי שיא ==
השיר לא הצליח לשחזר את הצלחת השירים הקודמים מן האלבום, כאשר נכנס לשני מצעדים בלבד.

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים שנכתבו על ידי אינדילה
קטגוריה:שירים על נוסטלגיה
קטגוריה:שירי אהבה
קטגוריה:סינגלים בהוצאת קפיטול רקורדס
אזור מקודד

ה-CDS הוא הרצף החופף לאזורים האדומים במולקולת ה-[[mRNA.]]
אזור מקודד של גן, ידוע גם כרצף מקודד או בקיצור האנגלי – CDS (coding DNA sequence), הוא החלק מתוך רצף ה-DNA וה-RNA של הגן שבו נמצאים האקסונים, שבתוכן נמצא המידע הגנטי הדרוש ליצירת חלבון. 
בתהליך יצירת חלבון, קטע מרצף ה-DNA משועתק למולקולת RNA, אשר יעבור תהליכי עיבוד, שבסופם מולקולת ה-mRNA הבוגרת תעבור תרגום לחלבון. מולקולת ה-mRNA הבוגרת מכילה רק אקסונים, ולא אינטרונים. האזור המקודד תחום בקצה ה-5' בקודון התחלה, ובקצה ה-3' בקודון סיום. מולקולת ה-mRNA יכולה להכיל בשני קצוותיו אזורים שאינם מתורגמים - UTR. האזור המקודד הוא האזור מתוך ה-mRNA אשר יעבור תרגום על ידי הריבוזום.

== מציאת אזורים מקודדים ==
בעוד המינוח של מסגרת קריאה הוא פשוט, זיהוי של אזור מקודד אינו פשוט כלל ועיקר, מכיוון שבתא נתון רק חלק ממסגרות הקריאה אכן משמשות כאזור מקודד. כדי לזהות אזורים מקודדים, מקובל לרצף מולקולות mRNA, ולנסות להבין אילו חלקים מתוכם מתורגמים. זיהוי אזור מקודד הוא חלק התחום של חיזוי גנים, אשר חוקר גם חיזוי של מרכיבים פונקציונליים נוספים.

== ההבדל בין אזור מקודד לדנ"א משלים ==
בתהליך רוורס טרנסקריפציה ניתן להפוך מולקולת mRNA בחזרה לרצף DNA, המכונה דנ"א משלים, או cDNA. מולקולת ה-DNA שתיווצר תכיל את אזורי ה-UTR שאינם חלק מה-CDS, אשר משועתקים ל-RNA אך 
אינם מתורגמים לחלבון. לכן ניתן לומר שברוב המוחלט של המקרים האזור המקודד ייפתח ברצף AUG (הקודון של מתיונין) ויסתיים באחד משלושת קודוני הסיום. כל זאת בניגוד ל-cDNA, המכיל את רצף ה-UTR.

== ראו גם ==
* אזור לא מתורגם
* שעתוק (ביולוגיה)
* תרגום (ביולוגיה)
* cDNA
* DNA לא-מקודד
* DNA זבל

קטגוריה:DNA
ארלטה

אריאדנה ניקולטה טסאפרה (ביוונית: Αριάδνη Νικολέτα Τσάπρα; 3 במאי 1945 – 8 באוגוסט 2017), שנודעה בשם הבמה אַרלֵטָה (Αρλέτα), הייתה מוזיקאית, סופרת ומאיירת יוונייה.

== ביוגרפיה ==
ארלטה נולדה באתונה ב-1945. היא למדה בבית הספר לאמנויות באתונה.

ארלטה הוציאה את האלבום הראשון שיצרה בעצמה (Ένα Καπέλο με Τραγούδια, "כובע עם שירים") בשנת 1960. בראשית הקריירה שלה עבדה עם הרבה מלחינים יוונים ידועי-שם, כמו ג'אניס ספאנוס, מאנוס חג'ידאקיס ומיקיס תאודוראקיס. להצלחותיה הגדולות הראשונות הגיעה עם שירים, שאת המוזיקה שלהם חיבר לאקיס פאפאדופולוס ואת המילים להם כתבה מריאנינה קריאצי. היא נחלה הצלחה רבה בשירה בבתי הקפה של אתונה ואחר באולמות שונים. בשנת 1997 יצא ספרה, 'Από πού πάνε για την Άνοιξη ("לאן הולכים כדי להגיע אל האביב"), ספר שהכיל איורים פרי מכחולה.

ב-11 בפברואר 2008, דקות ספורות לפני הופעה מתוכננת בוולוס, עברה ארלטה שבץ. היא נותחה ונשארה במצב חמור אך יציב, שממנו הצליחה להתאושש, לאחר שהות של 6 חודשים בבית חולים ובשיתוק חלקי, בלי יכולת לעמוד, במשך שנה תמימה.

== מותה == 
בינואר 2017, עברה שבץ נוסף ונשארה בבית החולים, שם הלכה לעולמה ב-8 באוגוסט 2017, בת 72.

== הקלטות ==
* Τραγουδά η Αρλέτα (לירה, 1966) - "ארלטה שרה"
* Τραγουδά η Αρλέτα (לירה, 1967) - "ארלטה מס' 2"
* Στο Ρυθμό του Αγέρα (לירה, 1968) - "בקצב הרוח"
* Τραγούδια του Μάνου Χατζιδάκι (לירה, 1969) - "12+1 שירים של מאנוס חג'ידאקיס"
* Έξη Μέρες (לירה, 1970) - "שישה ימים"
* Ταξιδεύοντας (לירה, 1976) - "במסעות"
* Romancero Gitano (לירה, 1978) - "רומנס צועני"
* Ένα Καπέλο με Τραγούδια (לירה, 1981) - "כובע עם שירים"
* Περίπου (לירה, 1984) - "כמעט"
* Τσάι Γιασεμιού (CBS, 1985) - "תה יסמין"
* Ζητάτε Να Σας Πω (CBS, 1987) - ביקשת ממני לאמור לך"
* Δέκα και μία νύχτες (CBS, 1989) - "עשרה לילות ולילה"
* Εκτός Έδρας (CBS 1989) - "הרחק"
* Άσε τα Κρυφά Κρυμμένα (קולומביה, 1991) - "הנח לסודות במחבואם"
* Μετά Τιμής (פורטרט, 1993) - "בכבוד"
* Έμπορος Ονείρων (Ακτή, 1995) - "סוחר בחלומות"
* Και Πάλι Χαίρετε (לג'נד, 2009) - "שלום לך שוב"
* דמו (לירה, 2010)

== איורים ==
* ברטולט ברכט «Ο Μπαρμπα-Έντε» ("השפם של דוד אדי") - ספר ילדים, (הוצאת Οδυσσέας 1979; ביוונית) 
* ולדימיר מאיאקובסקי «Μπαρμπα-Έντε» ("סוס האש") - ספר ילדים, (הוצאת Οδυσσέας , 1986; ביוונית)

== קישורים חיצוניים ==

* 

==הערות שוליים==

קטגוריה:זמרות יווניות
קטגוריה:מאיירים
קטגוריה:סופרות יווניות
קטגוריה:ילידות 1945
קטגוריה:יוונים שנולדו ב-1945
קטגוריה:זמרות-יוצרות יווניות
קטגוריה:נפטרות ב-2017
קטגוריה:יוונים שנפטרו ב-2017
ריביירה

ריביירה (אזור) (Riviera) היא אזור עירוני לאורך רצועת חוף ארוכה המשמש כמוקד תיירות ובו בתי מלון, מעגנות לסירות, אתרי בילוי נוספים ומבנה עירוני התומך בפונקציה התיירותית של המקום. מקור המונח בריביירה הצרפתית והאיטלקית, והוא משמש גם במקומות רבים נוספים